**Ministru kabineta noteikumu projekta “Grozījumi Ministru kabineta 2015. gada 7. aprīļa noteikumos Nr. 171 ”Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Noteikumu projekts precizē vairāku lauku attīstības platībatkarīgo atbalsta pasākumu nosacījumus 2019. gadam.Noteikumu projekta spēkā stāšanās laiks plānots līdz 2019. gada 20. martam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Lauksaimniecības un lauku attīstības likuma 5.panta ceturto un septīto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban valsts un Eiropas Savienības atbalsta piešķiršanas kārtību lauku attīstībai – vides, klimata un lauku ainavas uzlabošanas pasākumiem – nosaka Ministru kabineta 2015. gada 7. aprīļa noteikumi Nr. 171 „**Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā**” (turpmāk – noteikumi Nr.171). Noteikumu projektā „Grozījumi Ministru kabineta 2015. gada 7. aprīļa noteikumos Nr. 171 „**Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020.gada plānošanas periodā**”” (turpmāk – noteikumu projekts):* noteikti gadījumi, kad pasākumā “Bioloģiskās daudzveidības uzturēšana zālājos” atbalsta pretendents (fiziska vai juridiska persona) ir tiesīgs pilnvarot dalībai profesionālās izglītības un prasmju apguves pasākumos citu fizisku personu, kas ir saistīta ar atbalsta pretendenta saimniecības saimniecisko darbību;
* ietverti vairāki jauni punkti (95.5, 95.6, 95.7, 95.8 un 95.9), kuros noteikta rīcība 2019. un 2020. gadā attiecībā uz jaunu daudzgadu saistību uzņemšanos, paplašināšanu vai pagarināšanu atkarībā no atbalsta aktivitātes veida un tam pieejamā finansējuma apmēra līdz šī plānošanas perioda beigām, pamatojoties uz noteikumu 19. punktā noteikto veicamo ikgadējo  finansējuma pārpalikuma izvērtējumu. Izvērtējot šī finansējuma izlietojumu, arī konstatēts, ka pasākumā “Maksājumi apgabaliem, kuros ir dabas vai citi specifiski ierobežojumi” atbalsta izmaksa pēc 2018. gada vairs nav turpināma, savukārt no 2019. gada jaunas piecu gadu saistības vairs nebūs iespējams uzņemties pasākumos “Vidi saudzējošu metožu pielietošana dārzkopībā” un “Rugāju lauks ziemas periodā”, bet no 2020. gada – arī pasākumā “Saudzējošas vides izveide, audzējot augus nektāra ieguvei”. Tas saistīts arī ar kopējo Latvijas Lauku attīstības programmas 2014.–2020. gada periodam sasniedzamo mērķu rādītāju izpildi un saistību izpildei rezervētā finansējuma apjomu. Atbalsta pretendenti, kam piecu gadu saistības beigsies 2019. gadā, tās varēs pagarināt par gadu, tā nodrošinot daudzgadu saistību prasību izpildes nepārtrauktību starp diviem plānošanas periodiem;
* paredzēta, ka atbalsta pretendentam aprēķinātais bioloģiskās lauksaimniecības atbalsts netiks samazināts, ja 2019. gadā bioloģiskajiem lauksaimniekiem tiks konstatēta regulas Nr.  [834/2007](http://eur-lex.europa.eu/eli/reg/2007/834/oj/?locale=LV) 3. panta "b" un "c" apakšpunktā noteikto mērķu neizpilde, ievērojot 2017. gadā nelabvēlīgo laikapstākļu izraisītās negatīvās sekas lauksaimniekiem un pamatojoties uz Krīzes vadības padomes 2017. gada 14. novembra ārkārtas sēdes protokola Nr.4 1§ 3.un 4. punktu, ar kuru atzīts, ka lauksaimniecības nozarē ir bijusi valsts mēroga dabas katastrofa, rudens lietavu un plūdu izraisīto seku dēļ, kā arī Krīzes vadības padomes 2018. gada 26. jūnija protokolā Nr.1 noteikto par sausuma radītajām sekām lauksaimniecības nozarei (paaugstinātā gaisa temperatūra un ilgstoši zemais nokrišņu daudzums visā Latvijas teritorijā ir atzīstams par valsts mēroga dabas katastrofu, kas atstājusi neatgriezeniskas sekas uz kultūraugu sēju, dīgšanu un normālu attīstības gaitu, radot nopietnas sekas arī lauksaimniecības nozarei);
* precizēts 4. un 6. pielikuma saturs, t.i., noteiktas integrētās dārzkopības ieviešanas un veicināšanas atzinuma un bioloģiskās lauksaimniecības kontroles institūcijas atzinuma satura minimālās prasības, jo, sākot ar 2019. gadu, atzinumos ietvertās informācijas apmaiņa starp iestādēm notiks tikai elektroniski;
* precizēts arī 8. pielikuma saturs, nosakot rīcību gadījumos, kad atbalsta saņēmējam konstatētas neatbilstības, kas noteiktas normatīvajos aktos par bioloģiskās lauksaimniecības uzraudzības un kontroles kārtību, zirgkopības jomā, ja saimniecības apsaimniekotās zemes vienības ir iekļautas bioloģiskās lauksaimniecības kontroles sistēmā, bet kārtējā gadā nav sertificēti zirgu dzimtas dzīvnieki, taču tie atrodas saimniecībā, jo tie tiek izmantoti sportam, tūrismam vai ir izmitināti saimniecībā, nodrošinot tiem pansijas pakalpojumu (zirgu dzimtas dzīvnieki netiek izmantoti bioloģisko produktu ražošanai un iekļauti pārtikas apritē), kas netiek sankcionēts, ja uzņemtās saistības par platību tiek turpinātas.
 |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un****administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Aptuveni 4000 pasākuma „Bioloģiskās daudzveidības uzturēšana zālājos” atbalsta saņemšanas pretendentu.
2. Aptuveni 380 pasākuma „Vidi saudzējošu metožu pielietošana dārzkopībā” atbalsta saņemšanas pretendentu.
3. Aptuveni 1900 pasākuma „Rugāju lauks ziemas periodā” atbalsta saņemšanas pretendentu.
4. Aptuveni 140 pasākuma „Saudzējošas vides izveide, audzējot augus nektāra ieguvei” atbalsta saņemšanas pretendentu.
5. Aptuveni 4000 pasākuma „Bioloģiskās lauksaimniecības” atbalsta saņemšanas pretendentu.
6. Aptuveni 57 000 pasākuma „Maksājumi apgabaliem, kuros ir dabas vai citi specifiski ierobežojum” atbalsta saņemšanas pretendentu.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta pieņemšana dos iespēju lauku attīstības platībatkarīgo maksājumu piešķirt pretendentiem, kas atbildīs atbalsta saņemšanas nosacījumiem, un tas neradīs administratīvā sloga palielināšanos lauku attīstības platībatkarīgo maksājumu pretendentiem, jo pamatos tiek saglabāta līdzšinējā atbalsta administrēšanas pieeja. |
| 3. | Administratīvo izmaksu monetārs novērtējums | Lai pieteiktos uz kādu no iepriekšminētajiem lauku attīstības platībatkarīgajiem atbalstiem, nepieciešams aizpildīt Vienoto iesniegumu saskaņā ar normatīvajiem aktiem par tiešo maksājumu piešķiršanas kārtību lauksaimniekiem. Šis iesniegums ir Ministru kabineta 2015. gada 10. marta noteikumu Nr.126 ”Tiešo maksājumu piešķiršanas kārtība lauksaimniekiem” (turpmāk – noteikumi Nr.126) 1. pielikums, un tā aizpildīšanas administratīvo izmaksu monetārs novērtējums ir ietverts noteikumu Nr.126 anotācijā, kas ir par pamatu arī šī noteikumu projekta atbalsta pasākumiem. **Ievērojot minēto, šajā noteikumu projektā administratīvo izmaksu monetārais novērtējums nav iekļaujams.**  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Lai pieteiktos uz kādu no iepriekšminētajiem lauku attīstības platībatkarīgajiem atbalstiem, nepieciešams aizpildīt Vienoto iesniegumu, kas ir noteikumu Nr.126 1.pielikums (turpmāk – Vienotais iesniegums). Vienotajā iesniegumā iekļauj visu informāciju, kas vajadzīga, lai noteiktu tiesības pretendēt uz atbalstu, jo īpaši: informāciju par klientu; ziņas par vēlamajiem atbalstu veidiem; zemes izmantošanas veidu kārtējā gadā u.c., **tai skaitā, sākot ar 2019. gada maksājumu pieteikumu sezonu, norādi attiecībā uz pretendentu personas datu apstrādi,** kas nosaka, kaklienta dati tiks publiskoti saskaņā ar regulu Nr.1306/2013 un Komisijas (ES) 2014. gada 6. augusta Īstenošanas Regulu Nr.908/2014, ar ko paredz noteikumus par to, kā Eiropas Parlamenta un Padomes Regulu (ES) Nr.1306/2013 piemēro attiecībā uz maksājumu aģentūrām un citām struktūrām, finanšu pārvaldību, grāmatojumu noskaidrošanu, noteikumiem par pārbaudēm, nodrošinājumu un pārredzamību, attiecībā uz informācijas publicēšanu par Eiropas Lauksaimniecības garantiju fonda (ELGF) un Eiropas Lauksaimniecības fonda lauku attīstībai (ELFLA) līdzekļu saņēmējiem un tos var apstrādāt Savienības un dalībvalstu revīzijas un izmeklēšanas iestādes Kopienu finansiālo interešu aizsardzības nolūkā, **kā arī to, ka iesniegumam var tikt piemērota automatizēta iesnieguma izvērtēšana un lēmuma pieņemšana**.Turklāt saskaņā ar normatīvajiem aktiem par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020. gada plānošanas periodā **fiziskās personas datus** (Lauku atbalsta dienests un atbalsta pretendents apstrādā personas datus: personas vārdu, uzvārdu, personas kodu, tālruņa numuru, e-pasta adresi, Lauku atbalsta dienesta klienta numuru, nekustamā īpašuma adresi, nekustamā īpašuma kadastra numuru), **lai nodrošinātu lauku attīstības atbalsta pasākumu īstenošanu, ko uzglabā līdz 2028. gada 31. decembrim un pēc tam iznīcina saskaņā ar Arhīva likumā noteiktajām prasībām.**Ievērojot minēto sasaisti starp visiem trim normatīvajiem aktiem, šajā noteikumu projektā atsauce attiecībā uz pretendentu personas datu apstrādi **nav iekļaujama.** |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar.* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Projekts šo jomu neskar.* |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts ir sagatavots, pamatojoties uz šādu regulu:1) Padomes 2007. gada 28. jūnija Regula (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Padomes 2007. gada 28. jūnija Regula (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (turpmāk – Regula Nr. 834/2007).
 |
| A | B | C | D |
| Regulas Nr.834/2007 3. panta "b" un "c" apakšpunktā | Noteikumu projekta 6. punkts | Ieviests pilnībā | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Nav. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav. |
| A | B | C |
| - | - | - |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par likumprojektu tika ievietota Zemkopības ministrijas tīmekļvietnē <http://ww.zm.gov.lv> no 14.11.2018 līdz 23.11.2018., uz ko netika saņemts neviens komentārs. |
| 2. | Sabiedrības līdzdalība projekta izstrādē | Likumprojekts tika saskaņots ar Lauksaimnieku organizāciju sadarbības padomi, Zemnieku saeimu, Valsts augu aizsardzības dienestu, Dabas aizsardzības pārvaldi, Latvijas dabas fondu un Bioloģiskās lauksaimniecības kontroles funkciju nodrošinošajām kompetentajām iestādēm. |
| 3. | Sabiedrības līdzdalības rezultāti | Latvijas Dabas fonds un Latvijas botāniķu biedrība iesūtīja vēstules ar līdzīgu satura priekšlikumus, kuru būtība ietver prasību papildināt noteikumu projektu ar punktu, kas noteiktu, **ka ne tikai 2019. gadā**, kā tas ir paredzēts pašreiz noteikumu projekta redakcijas 95.5 punktā, **bet arī 2020. gadā** atļaut jaunu platību pieteikšana atbalstam aktivitātē "Bioloģiskās daudzveidības uzturēšana zālājos” (noteikumu 2.1.1.  apakšpunktā minētajā aktivitātē), jo turpinās Dabas aizsardzības pārvaldes īstenotā projekta “Dabas skaitīšana”, kas var ietekmēt atbalsttiesīgās platības apjomu 2020. gadā.Šis nevalstisko organizāciju priekšlikums netiek ņemts vērā, jo noteikumu Nr.171 **19. punkts nosaka, ka tikai tad, ja īstenojot iepriekšējā gadā aizsāktās saistības** ir radies finansējuma pārpalikums, atbalsta pretendenti var uzņemties jaunas daudzgadu saistības, kā arī paplašināt vai pagarināt esošās daudzgadu saistības pieejamā finansējuma apmērā. Līdz ar to, **tikai 2019. gada beigās tiks vērtēts kārtējā gada nerezervētā finansējuma apjoms** pasākumā “Agrovide un klimats”, attiecīgi pieņemto lēmumu par 2020. gadu, nosakot cik lielā apmērā ir iespējams uzņemt jaunas piecu gadu saistības aktivitātē "Bioloģiskās daudzveidības uzturēšana zālājos”. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests, Valsts augu aizsardzības dienests,  biedrības “Vides kvalitāte” sertifikācijas institūcija “Vides kvalitāte” un valsts sabiedrības ar ierobežotu atbildību "Sertifikācijas un testēšanas centrs" Atbilstības novērtēšanas nodaļas Bioloģiskās lauksaimniecības sektors. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas. Projekta izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav |

Zemkopības ministrs Jānis Dūklavs

Bāra 67027398

Gunta.Bara@zm.gov.lv